Poliisi pyytää havaintoja pakettiautosta, jonka kyydissä oli noin kymmenen pellenaamareihin pukeutunutta henkilöä.

Tapaus sattui tiistaina illalla noin kello 19 aikaan Tuusulassa Vaunukallion koulun pihalla.

Itä-Uudenmaan poliisin mukaan noin kymmenen pellenaamareihin ja tummiin haalareihin pukeutunutta henkilöä oli liikkeellä pakettiautolla.

Paikalla olleet lapset olivat pelästyneet pellejä ja lähteneet juoksemaan karkuun. Ajoneuvoon tai siinä olleisiin henkilöihin liittyvät tiedot voi ilmoittaa Itä-Uudenmaan poliisilaitokselle numeroon 0295 436583.

Aiemmin poliisi julkaisi kuvia valkoisesta pakettiautosta, jonka katolla oli taakkateline sekä tummennetut ikkunat. Kuvan autolla ei poliisin tuoreimpien tietojen mukaan ole osuutta tapaukseen.

Pelleasuisiin henkilöihin liittyneistä uhkaaviksi koetuista tilanteista tehty kolme rikosilmoitusta Itä-Uudenmaan poliisilaitoksen alueella.

Artikkeliin liitetyllä videolla kerrotaan, miten pelottelevat pellet on levinnyt ilmiönä Yhdysvalloista Suomeen.

Poliisin mukaan Tuusulan ja Järvenpään alueella on tehty myös uusia pellehavaintoja. Tuusulassa Kivensirulla puoli kahdeksan jälkeen viime yönä kolme pellepukuun pukeutunutta henkilöä oli juossut ja ahdistellut ilmoittajaa teräaseet käsissä. Ahdistelijoilla oli yllään tummansiniset haalarit ja klovnipäähineet.

Niin ikään Tuusulassa Rusutjärventiellä Hämeentien alikulun kohdalla on havaittu eilen illalla kymmenen aikaan kolme klovnihahmoa, arviolta 16-17 vuotiaita, menossa Hyrylään päin astalot mukanaan. Alueella oli useita poliisipartiota mukana etsinnöissä, mutta henkilöt jäivät kateisiin.

Lisäksi poliisille tuli muutamia havaintotietoja pelleistä illan aikana.

Uutista päivitetty kello 15.36: Poliisin julkaisemat kuvat pakettiautosta poistettu uutisesta. Kuvan auton omistaja on tavoitettu – hänellä ei osuutta tapahtumiin.